Diskussion:Mormon

message: Er det ikke lidt dobbeltkonfekt at have både denne artikel og Jesu Kristi Kirke af Sidste Dages Hellige? En redirect ville vist være lige så godt.--Heelgrasper 9. maj 2005 kl. 20:06 (CEST)
Den allerførste artikel om Jesu Kristi Kirke af Sidste Dages Hellige lå her, først senere blev den flyttet hen under en anden overskrift. Jeg har netop lavet en (vist ikke særlig god) forklaring om at der også er medlemmer af andre kirkesamfund om hvem betegnelsen mormon bruges, så en selvstændig artikel er (ihvertfald nu) på sin plads.
--Bjørn Graabek 11. maj 2005 kl. 10:25 (CEST)

message: Jeg stiller mig noget spørgende til både det faktuelle korrekte og NPOV ved de seneste tilføjelser fra Bruger:MichelleLTG. Nedenfor er det citerede fra artiklen i kursiv, mens mine kommentarer ikke er.
De Sidste Dages Hellige tilbeder Gud ligesom andre kristne organisationer i Danmark, men bliver i Danmark ikke regnet som en kristen kirke, fordi man ikke tror på Treenigheden, men tror på at Gud, Jesus og Helligånden er tre forskellige personer.
Den klassiske lære om treenigheden er netop, at de tre er tre forskellige personer, så det er ikke her uenigheden opstår. Jeg ved ikke nok om emnet til at sige, hvad problemet så er (vedrører det måske Jesus guddommelighed?). Det bør nok også præciseres, på hvilken måde det giver sig udslag, at Mormonkirken ikke regnes som en kristen kirke i Danmark. Det karakteristiske ved kristne organisationer/kirker er vel også snarere troen på Jesus end tilbedelse af Gud. Man kunne jo fx ellers også sige "muslimerne tilbeder Gud ligesom andre kristne organisationer".
De Sidste Dages Hellige er faktisk en af de religioner i dag der følger Biblen mest da de stadig tror på åbenbaringer fra Gud, på på propheter og apostler, bygger templer og lignede hvilket mange andre kristne kirke ikke gør. Det danske Tempel start i København, og blev dedikeret til Gud i Maj 2004.
Her ophøjes en bestemt tolkning af Bibelen til at være den korrekte tolkning, så man følger Bibelen mindre, hvis man er uenig. For mig virker det derfor en smule som om, at der her bliver "reklameret" en smule for mormonernes tro. --Heelgrasper 16. mar 2006 kl. 20:26 (CET)
replies: text: Jeg er enig, og mener også, at diskussionen om uenighed doktrin imellem bør holdes til andre artikler, som f.eks. "Mormonisme sammenlignet med katolicisme" og så videre - men helt klart ikke "Mormonisme sammenlignet med kristendom", som man har det på den engelske Wikipedia, for med 39000 forskellige kristne kirker per 2007 kan man ikke sige at en sådan artikel har en stærk nok fællesnævner - for ikke at nævne, at mormoner også ser sig som kristne.

text: I hvert fald er der nok kilder til at lave en uddybende artikel om udviklingen af tilnavnet "mormon" som gældende for medlemmer af det trossamfund. Men udover det har jeg lagt et forslag om denne artikels flertydighed nedenunder. CarstenBN 15. dec 2008, 12:35 (CET)
thread_title:  En anke mod tilføjelserne fra MichelleLTG 

message: Jeg foreslår, at denne artikel udvikles som en flertydig post, der henviser til individuelle artikler, af følgende grunde:
* Mormonerne viderestilles i forvejen Jesu Kristi Kirke af Sidste Dages Hellige - det kan komme med i posten
* Tilnavnet "mormon" gælder for flere forskellige trossamfund som er en del af det, man i USA kalder for "The Latter Day Saint Movement" (i Danmark har vi kun den største af kirkerne indenfor denne bevægelse)
* Mormon er en figur i Mormons Bog
* "Mormon" findes også som stednavn - det kan være der kommer en artikel for den by senere på den danske Wikipedia
Det er derfor mere praktisk at gøre artiklen flertydig. CarstenBN 15. dec 2008, 12:40 (CET)
thread_title:  Flertydighed for "mormon" 

message: Burde sidste afsnit eller dog ihvertfald de sidste linier af artiklen slettes? For mig forekommer det ret subjektivt og individuelt om, hvorvidt tilhængerne af kirken skulle eller ikke skulle blive fornærmede over at blive kaldt for mormoner eller hvad de evt. vil foretrække at blive betegnet som Papa Doc 24. okt 2011, 12:36 (CEST)
thread_title: Mormon som øgenavn